CELEX: E2016J0013
Language: mt
Date: 2017-03-31 00:00:00
Title: Sentenza tal-Qorti tal-31 ta’ Marzu 2017 fil-Kawża E-13/16 — L-Awtorità ta’ Sorveljanza tal-EFTA vs l-Iżlanda (In-nuqqas minn Stat tal-EFTA li jwettaq l-obbligi tiegħu — In-nuqqas li jikkonforma — mad-Direttiva 2000/30/KE — L-ispezzjonijiet tekniċi mal-ġenb tat-triq)

13.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 224/16
            
         SENTENZA TAL-QORTI
   tal-31 ta’ Marzu 2017
   fil-Kawża E-13/16
   L-Awtorità ta’ Sorveljanza tal-EFTA vs l-Iżlanda
   
      (In-nuqqas minn Stat tal-EFTA li jwettaq l-obbligi tiegħu — In-nuqqas li jikkonforma — mad-Direttiva 2000/30/KE — L-ispezzjonijiet tekniċi mal-ġenb tat-triq)
   
   (2017/C 224/07)
   Fil-kawża E-13/16, l-Awtorità ta’ Sorveljanza tal-EFTA vs l-Iżlanda – RIKORS għal dikjarazzjoni li l-Iżlanda naqset milli twettaq l-obbligi tagħha skont l-Att imsemmi fil-punt 17h tal-Anness XIII tal-Ftehim ŻEE (id-Direttiva 2000/30/KE tal-Parlament Ewropew u tal-Kunsill tas-6 ta’ Ġunju 2000 dwar l-ispezzjoni teknika tal-ġenb tat-triq biex jiġi stabbilit jekk il-vetturi kummerċjali li jiċċirkulaw fil-Komunità humiex tajba għat-triq) billi ma introduċietx spezzjonijiet tekniċi mal-ġenb tat-triq, kif jobbliga l-Artikolu 3(1) tal-Att, il-Qorti, magħmula minn Carl Baudenbacher, President, Per Christiansen u Páll Hreinsson (Imħallef Relatur), Mħallfin, tat sentenza fil-31 ta’ Marzu 2017, li l-parti dispożittiva tagħha tgħid hekk:
   Il-Qorti b’dan:
   
               1.
            
            
               Tiddikjara li l-Iżlanda naqset milli twettaq l-obbligi tagħha li jirriżultaw mill-Att imsemmi fil-punt 17h tal-Kapitolu II tal-Anness XIII tal-Ftehim dwar iż-Żona Ekonomika Ewropea (id-Direttiva 2000/30/KE tal-Parlament Ewropew u tal-Kunsill tas-6 ta’ Ġunju 2000 dwar l-ispezzjoni teknika tal-ġenb tat-triq biex jiġi stabbilit jekk il-vetturi kummerċjali li jiċċirkulaw fil-Komunità humiex tajba għat-triq), kif adattat għall-Ftehim permezz tal-Protokoll 1 tiegħu, billi ma introduċietx, fiż-żmien preskritt, l-ispezzjonijiet tekniċi mal-ġenb tat-triq kif huwa meħtieġ bl-Artikolu 3(1) tal-Att.
            
         
               2.
            
            
               Tordna lill-Iżlanda tħallas l-ispejjeż tal-proċedimenti.